Ugovor o kupoprodaji nekretnine mora biti sklopljen u pisanom obliku te mora sadržavati točan opis nekretnine koja je predmet kupoprodaje, kao i sve terete kojima je nekretnina eventualno opterećena.
Ugovorne strane mogu slobodno ugovoriti kupoprodajnu cijenu kao i datum stupanja kupca u posjed nekretnine. Potpis osobe čije se pravo ograničava, opterećuje, ukida ili prenosi (prodavatelja) na drugu osobu mora biti ovjeren kod javnog bilježnika.